laion/Wikipedia-Exotic huggingface dataset:
.sx

.sx on Sint Maarteni Interneti tippdomeen. Domeen eraldati Sint Maartenile 2010. aasta detsembris. Pärast piiratud registreerimisega perioodi avati domeeni registreerimine kõigile 2012. aasta novembris.
Charlotta Stern

Anna Eva Charlotta Stern (sündinud 9. detsembril 1967) on Rootsi sotsioloog, lähtub ratsionaalse valiku teooriast. Sotsioloogia professor ja osakonnajuhataja Stockholmi Ülikoolis. Esindab klassikalis-liberaalset suunda. Uurinud peamiselt tööturu küsimusi. https://www.su.se/english/profiles/lottast-1.183017 https://newmedia.ufm.edu/video/lessons-on-classical-liberal-sociology/ Undoing insularity: A small study of gender sociology’s big problems Does political ideology hinder insight on gender and labor markets? Political diversity will improve psychological science (üks autoritest)
Messier 80

Messier 80 (ka M80 ja NGC 6093) on kerasparv, mis asub Skorpioni tähtkujus. Parve avastas 4. jaanuaril 1781 Prantsuse astronoom Charles Messier, kes lisas selle oma kataloogi. Messier 80 asub Maast umbes 32 600 valgusaasta kaugusel ja selle diameeter on 96 valgusaastat. Parve tähesuurus on 7,8 ja see sisaldab üle 200 000 tähe. Parve vanus on 12,5 miljardit aastat. 1860. aastal avastati parvest noova, mille absoluutne tähesuurus oli haripunktis −8,5 ning seega oli täht ajutiselt heledam kui kogu ülejäänud täheparv. "Messier 80 – the NGC 6093 Globular Cluster". Universe Today. Vaadatud 29. juuni 2019. "Messier 80". Messier Objects. Vaadatud 29. juuni 2019. "Messier 80". Messier SEDS. Vaadatud 29. juuni 2019.
.bq

.bq on Interneti tippdomeen, mis 2010. aasta detsembris eraldati Kariibi Madalmaadele (Bonaire, Sint Eustatius ja Saba saar), kuid mida pole kasutusele võetud.
Kutsik-kibuvits

Kutsik-kibuvits (Rosa subcanina) on roosõieliste sugukonna kibuvitsa perekonda kuuluv põõsaste liik. Taim kasvab näiteks liivastes männikutes, parkides, mererannas. Taim on Eestis tavaline. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 150 Kutsik-kibuvits andmebaasis eElurikkus
.cw

.cw on Curaçao Interneti tippdomeen. Domeen eraldati Curaçaole 2010. aasta detsembris. Domeeni registreerimine avati 2012. aasta veebruaris.
Künka-kibuvits

Künka-kibuvits (Rosa subcollina) on roosõieliste sugukonna kibuvitsa perekonda kuuluv põõsaste liik. Künka-kibuvits andmebaasis eElurikkus
Mets-kibuvits

Mets-kibuvits (Rosa majalis) on roosõieliste sugukonna kibuvitsa perekonda kuuluv põõsaste liik. Taim kasvab näiteks kuivades metsades, niitudel, parkides. Eestis tavaline. Taimel on peened, tumepruunid oksad, millel paiknevad hõredalt ogad. Lehed on 5,5 cm pikkused ning 3 cm laiused, tömbi tipu ning aheneva alusega. Õied paiknevad üksikult või 2-3 kaupa. Peamiselt on taimel punased lihtõied, kuid esineb ka täidisõielisi ja kreemvalgete õitega vorme. Tupplehed on pikemad kui kroonlehed. Mets-kibuvits õitsemise aeg on juunis kuni juulis. Talvekindel liik. Saagi valmimine algab augustis. Mets-kibuvitsa viljad pole töötlemiseks head, sest need on väikesed ning vähese viljalihaga, kuid sobivad kuivatamiseks, et hiljem neist teed valmistada. Mets-kibuvitsa viljade C-vitamiini sisaldus on kurdlehise kibuvitsa omast mitu korda suurem, 1400-4000 mg 100 g toormassi kohta. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 149. Robert Piir (2008). Vähetuntud marjad aias. Tallinn: Maalehe Raamat. Mets-kibuvits andmebaasis eElurikkus
Nahklehine kibuvits

Nahklehine kibuvits (Rosa coriifolia) on roosõieliste sugukonna kibuvitsa perekonda kuuluv põõsaste liik. Taim kasvab näiteks männikutes, mererannas, põõsastikes, teede ääres. Taim leidub Eesti lääne- ja loodeosas ning ta on paigutise levikuga. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 150 Nahklehine kibuvits andmebaasis eElurikkus
Näärmekas kibuvits

Näärmekas kibuvits (Rosa rubiginosa) on roosõieliste sugukonna kibuvitsa perekonda kuuluv põõsaste liik. Taim kasvab näiteks kuivadel niitudel, parkides, karjamaadel, teede ääres. Taim leidub Eesti lääne- ja loodeosas ning ta on paigutise levikuga. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 151 Näärmekas kibuvits andmebaasis eElurikkus
Pehme kibuvits

Pehme kibuvits (Rosa mollis) on roosõieliste sugukonna kibuvitsa perekonda kuuluv põõsaste liik. Taim kasvab näiteks männikutes, põõsastikes, parkides, teeservades. Taim on Eestis paigutise levikuga. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 151 Pehme kibuvits andmebaasis eElurikkus
Hattingspruit

Hattingspruit on linn Lõuna-Aafrika Vabariigis KwaZulu-Natali provintsis Amajuba ringkonnas Dannhauseri vallas. Lõuna-Aafrika Vabariigi 2011. aasta rahvaloenduse andmetel oli Hattingspruiti elanikest mustanahalisi aafriklasi 82,97%, valgeid 15,14%, India või Aasia päritolu inimesi 1,47%, värvilisi 0,42% ja teisi 0,11%. Suulu keelt pidas emakeeleks 80,76% inimesi, afrikaani keelt 8,31%, inglise keelt 7,78% ja viipekeelt 1,47%. https://census2011.adrianfrith.com/place/526057
Sherardi kibuvits

Sherardi kibuvits (Rosa sherardii) on roosõieliste sugukonna kibuvitsa perekonda kuuluv põõsaste liik. Taim kasvab näiteks männikutes, lagendikel, parkides, teede ääres. Taim on Eestis haruldane. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 151 Sherardi kibuvits andmebaasis eElurikkus
Dnipro

Dnipro (varem eesti keeles Dnipropetrovsk ja venepäraselt Dnepropetrovsk) on linn Ukrainas, Dnipropetrovski oblasti keskus. Asub Dnepri (Dnipro) jõe ääres. Linn asutati 1776. aastal. 1796. aastani oli linna nimi Jekaterinoslav, 1796. aastast 1802. aastani Novorossiisk, aastatel 1802–1926 vene keeles Jekaterinoslav ja ukraina keeles Katerõnoslav, aastatel 1926–2016 ukraina keeles Dnipropetrovsk ja vene keeles Dnepropetrovsk. Ukraina Ülemraada otsusega muudeti 19. mail 2016 linna nime, linna uueks nimeks sai Dnipro. Aastail 1918–1921 Ukraina iseseisvussõja ajal oli linna mitteametlikuks nimeks Sitšeslav meenutamaks Zaporižžja Sitši. Nõukogude ajal oli Dnipro tuuma-, relva- ja kosmosetööstuse keskus. Seal on transpordivahendite, põllumajandusmasinate ja ballistiliste rakettide tootja Južmaši peakontor. 2022. aasta detsembris eemaldati Dnipros Volodja Dubinini ja Aleksandr Puškini mälestusmärk. 2023. aasta jaanuaris eemaldati Dnipros Aleksandr Matrossovi ja T-34 tank-monument. 6. jaanuaril 2023 eemaldati Mihhail Lomonossovi mälestusmärk. Ukraina 2001. aasta rahvaloenduse andmetel oli Dnipro elanikest ukrainlasi 72,6%, venelasi 23,5%, valgevenelasi 1,0% ja juute 1,0%. Paljud Dnipro ukrainlased kõnelevad põhiliselt vene keelt. Linnas toimib trolli-, bussi- ja liinitaksoliiklus. 1995. aastal avati Dnipro metroo, mis on 7,1 km pikk ja sel on 6 peatust. Linn on ka tähtis raudteesõlm. Dnipro rahvusvaheline lennujaam asub 15 km kesklinnast kagus. Number of Present Population of Ukraine, as of January 1, 2022 Ukraina suuruselt kolmas linn Dnipropetrovsk nimetati ümber Dniproks Ярослав Герасименко. У Дніпрі демонтували пам'ятники Пушкіну та Дубініну 16.12.2022 (vaadatud: 18.12.2022) У Дніпрі демонтували два радянських пам'ятники (vaadatud: 05.01.2023) У Дніпрі демонтували пам'ятник Михайлу Ломоносову (vaadatud: 06.01.2023) Dnipro koduleht
Paakspuu (perekond)

Paakspuu (Frangula) on türnpuuliste sugukonda kuuluv taimeperekond. Eestis kasvab üks siia perekonda kuuluv pärismaine liik: harilik paakspuu (Frangula alnus).
Messier 81

Messier 81 (ka M81 ja NGC 3031) on spiraalgalaktika, mis asub Suure Vankri tähtkujus. Galaktika avastas 31. detsembril 1774 Saksa astronoom Johann Elert Bode. 1779. aastal vaatlesid seda Prantsuse astronoomid Pierre Méchain ja Charles Messier ning Messier lisas selle 9. veebruaril 1779 oma kataloogi. Galaktikat on laialdaselt uuritud, sest see asub Maale üsna lähedal, on suur ning sellel on aktiivne keskosa kus asub ülimassiivne must auk, mille mass on 70 miljonit Päikese massi. Galaktika asub Maast 12 miljoni valgusaasta kaugusel ja selle diameeter on 90 000 valgusaastat. Galaktika tähesuurus on 6,9 ja see sisaldab üle 250 miljardi tähe. "Messier 81". Messier SEDS. Vaadatud 29. juuni 2019. "Messier 81". Messier Objects. Vaadatud 29. juuni 2019.
Härmpaju

Härmpaju (Salix daphnoides) on taimeliik pajuliste sugukonnast paju perekonnast. Taim kasvab Eestis näiteks jõgede kallastel, teeäärtel, õuedes. Taime leidub Eestis harva, peamiselt Kagu-Eestis. Eesti taimede määraja. Tartu, Eesti Loodusfoto, 1999. Lk 76 Härmpaju andmebaasis eElurikkus
Jean-Armel Kana-Biyik

Jean-Armel Kana-Biyik (sündinud 3. juulil 1989 Metzis) on Prantsusmaal sündinud Kameruni jalgpallur, kes mängib kaitsjana Türgi kõrgliiga klubis Gazişehir Gaziantep ja Kameruni jalgpallikoondises. Ta alustas klubikarjääri Prantsusmaa klubides. Aastatel 2008–2010 mängis ta Le Havre'is, 2010–2015 Rennes'i Stade'is ja 2015–2016 Toulouse'is. 2016. aastal suundus ta Türgi kõrgliigasse, liitudes Kayserisporiga. 2019. aasta juulis suundus ta Gazişehir Gaziantepi. Kana-Biyik kuulus 2009. aastal Prantsusmaa kuni 21-aastate koondisse. Kameruni jalgpallikoondises tegi ta debüüdi 2012. aastal. Ta osales Kameruni koondises 2019. aasta Aafrika rahvaste karikavõistlustel. Tema isa André Kana-Biyik oli samuti jalgpallur, kes osales Kameruni koondisega kahtedel maailmameistrivõistlustel.
Tuhkur paju

Tuhkur paju (Salix cinerea) on taimeliik pajuliste sugukonnast paju perekonnast. Taim kasvab Eestis näiteks madal- ja siirdesoodes, kraavides, põllueservadel. Taim on Eestis tavaline. Eesti taimede määraja. Tartu, Eesti Loodusfoto, 1999. Lk 76 Tuhkur paju andmebaasis eElurikkus
Pikalehine paju

Pikalehine paju (Salix dasyclados) on taimeliik pajuliste sugukonnast paju perekonnast. Taim kasvab jõgede ja järvede kallastel. Taim on Eestis paigutise levikuga, aga Lõuna- ja Ida-Eestis on ta tavaline. Eesti taimede määraja. Tartu, Eesti Loodusfoto, 1999. Lk 77 Pikalehine paju andmebaasis eElurikkus
Kahevärviline paju

Kahevärviline paju (Salix phylicifolia) on taimeliik pajuliste sugukonnast paju perekonnast. Taim kasvab näiteks puisniitudel, madalsoodes, veekogude kallastel, võsastikes. Taim on Eestis sage. Eesti taimede määraja. Tartu, Eesti Loodusfoto, 1999. Lk 76 Kahevärvine paju andmebaasis eElurikkus
Mustjas paju

Mustjas paju (Salix myrsinifolia) on taimeliik pajuliste sugukonnast paju perekonnast. Taim kasvab näiteks soistel niitudel, madalsoodes, võsastikes. Taim on Eestis sage. Eesti taimede määraja. Tartu, Eesti Loodusfoto, 1999. Lk 76 Mustjas paju andmebaasis eElurikkus
Gaëtan Bong

Thomas Gaëtan Bong (sündinud 25. aprillil 1988 Sackbayemes) on Kameruni jalgpallur, kes mängib kaitsjana Inglismaa kõrgliiga klubis Nottingham Forest ja Kameruni jalgpallikoondises. Ta alustas klubikarjääri Prantsusmaa klubis FC Metz, mille noorteakadeemiaga liitus ta 2002. aastal. 2006. aastal debüteeris ta klubi põhimeeskonnas Prantsusmaa kõrgliigas. Hooajal 2008–09 mängis ta Prantsusmaa esiliiga klubis Tours ning seejärel neli hooaega Prantsusmaa kõrgliigas Valenciennesis. 2013. aasta augustis liitus ta Kreeka kõrgliiga klubiga PAE Olympiakós, kellega tuli hooajal 2013–14 Kreeka meistriks. Hooaja 2014–15 teises pooles mängis ta Inglismaa esiliiga klubis Wigan Athletic. Pärast seda jätkas ta karjääri Inglismaa esiliigas, liitudes Brighton & Hove Albioniga. Hooajal 2016–17 saadi liigas teine koht ja tõusti Premier League'i. 2020. aasta jaanuaris liitus ta Nottingham Forestiga. 2009. aastal mängis Bong Prantsusmaa kuni 21-aastate koondises. Debüüdi Kameruni jalgpallikoondises tegi ta 2010. aastal. Ta on kuulunud Kameruni koondisse 2010. aasta maailmameistrivõistlustel ja 2019. aasta Aafrika rahvaste karikavõistlustel. Olympiacos Kreeka Super League: 2013–14 Brighton & Hove Albion EFL Championship: 2016–17
Carlo III

Carlo III oli mitme valitseja nimi: Carlo III, Parma hertsog Carlo III, Savoia hertsog Carlo di Durazzo, Napoli kuningas Carlo III, Ungari kuningas Károly II
Clinton N'Jie

Clinton Mua N'Jie (sündinud 15. augustil 1993 Bueas) on Kameruni jalgpallur, kes mängib ründaja või äärepoolkaitsjana Venemaa kõrgliiga klubis Moskva Dinamo ja Kameruni jalgpallikoondises. Ta alustas klubikarjääri Lyoni Olympique'is, millega liitus 2010. aastal. Prantsusmaa kõrgliigas tegi ta klubi meeskonnas debüüdi 2012. aastal. 2015. aasta augustis liitus ta Inglismaa kõrgliiga klubiga Tottenham Hotspur. 2016. aasta augustis suundus ta laenule Marseille Olympique'i, kellega sõlmis ta järgmise aasta juulis püsiva lepingu. 2019. aasta juulis sõlmis N'Jie nelja-aastase lepingu Moskva Dinamoga. Debüüdi Kameruni jalgpallikoondises tegi N'Jie 6. septembril 2014 mängus Kongo DV vastu ja lõi selles mängus ka koondisekarjääri esimese värava. 2017. aastal tuli ta Kameruni koondisega Aafrika meistriks. Ta on kuulunud Kameruni koondisse veel ka 2015. ja 2019. aasta Aafrika rahvaste karikavõistlustel. "Клинтон Н`Жи – в «Динамо»!". fcdynamo.ru. 25.7.2019. Vaadatud 11.8.2020
Messier 82

Messier 82 (ka M82 ja NGC 3034) on tähepurske galaktika, mis asub Suure Vankri tähtkujus. Galaktika avastas 31. detsembril 1774 Saksa astronoom Johann Elert Bode. 1779. aastal avastas selle Bodest sõltumatult Prantsuse astronoom Pierre Méchain, kes teatas oma avastusest Charles Messierile. Messier vaatles galaktikat 9. veebruaril 1781 ning lisas selle oma kataloogi. Messier 82 on viis korda heledam kui Linnutee ja selle keskosa on 100 korda heledam kui Linnutee keskosa. Galaktikas toimub aktiivne täheteke, mis võib olla põhjustatud M82 ja selle naabergalaktika Messier 81 vahelisest vastastikmõjust. Galaktika asub Maast 12 miljoni valgusaasta kaugusel ja selle diameeter on 37 000 valgusaastat. Galaktika tähesuurus on 8,41 ja see sisaldab üle 30 miljardi tähe. "Happy Sweet Sixteen, Hubble Telescope! – Starburst Galaxy M82". NASA Hubble Site. Vaadatud 29. juuni 2019. "Messier 82". Messier SEDS. Vaadatud 29. juuni 2019. "Messier 82". Messier Objects. Vaadatud 29. juuni 2019.
Kasim Nuhu

Kasim Adams Nuhu (sündinud 22. juunil 1995 Kumasis) on Ghana jalgpallur, kes mängib keskkaitsjana Saksamaa kõrgliiga klubis Hoffenheim ja Ghana jalgpallikoondises. Ta alustas klubikarjääri Ghana klubis Medeama. 2013. aastal liitus ta Hispaania klubiga Leganés, kuid klubi põhimeeskonnas ta üheski mängus ei mänginud. 2014. aasta jaanuaris suundus Nuhu laenule Mallorcasse, mängides esmalt klubi duubelmeeskonnas. 2015. aastal sõlmis ta Mallorcaga püsiva lepingu. Mallorca põhimeeskonnas mängis ta kahel hooajal Hispaania esiliigas. Aastatel 2016–2018 mängis ta Šveitsi kõrgliiga klubis Young Boys, kellega tuli hooajal 2017–18 Šveitsi meistriks. 2018. aasta juulis sõlmis ta viieaastase lepingu Hoffenheimiga. Debüüdi Ghana jalgpallikoondises tegi Nuhu 10. oktoobril 2017 mängus Saudi Araabia vastu ning lõi selles mängus ka koondisekarjääri esimese värava. 2019. aastal kuulus ta Ghana koondisse 2019. aasta Aafrika rahvaste karikavõistlustel. Young Boys Šveitsi Super League: 2017–18
Kaimanisaared

Kaimanisaared on saarestik Kariibi meres. Nad moodustavad Suurbritannia meretaguse ala. Saarestik koosneb kolmest saarest: Grand Cayman, Little Cayman ja Cayman Brac. Kaimanisaared avastas Christoph Kolumbus 10. mail 1503. Saared asustati Jamaicalt 17. sajandil. Kui Jamaica iseseisvus, otsustasid Kaimanisaarte elanikud jääda Briti impeeriumi koosseisu. Saarte peamine sissetulekuallikas on turism. Rahaühik on Kaimanisaarte dollar (KYD). Kaimanisaarte ROK-i kood on CAY. https://www.cia.gov/the-world-factbook/countries/cayman-islands/ Kaimanisaarte valitsuse koduleht
Ndebele keel

Ndebele keel ehk põhjandebele keel on nguni keelte hulka kuuluv ja Zimbabwes kõneldav keel. Ndebele keelel on üle 85% sõnadest ühised suulu keelega ning ka grammatika on sarnane. Ndebele keelt räägib üle 1,5 miljoni inimese.
Messier 83

Messier 83 (ka M83 ja NGC 5236) on spiraalgalaktika, mis asub Hüdra tähtkujus. Galaktika avastas 23. veebruaril 1752 Prantsuse astronoom Nicolas Louis de Lacaille. Charles Messier vaatles galaktikat 17. veebruaril 1781 ja lisas selle oma kataloogi. Messier 83 on esimene avastatud galaktika, mis ei asu Kohalikus Galaktikarühmas ja kolmas avastatud galaktika Messier 31 ja Messier 32 järel. Messier 83 asub Maast 15,21 miljoni valgusaasta kaugusel ja selle diameeter on 55 000 valgusaastat. Galaktika tähesuurus on 7,54 ja see sisaldab üle 40 miljardi tähe. "Messier 83". Messier SEDS. Vaadatud 29. juuni 2019. "Messier 83: Southern Pinwheel Galaxy". Messier Objects. Vaadatud 29. juuni 2019.
Carlo II

Carlo II on olnud mitme valitseja nimi: Carlo II, Savoia hertsog Carlo II, Parma hertsog Carlo III
Maria Ohisalo

Maria Karoliina Ohisalo (sündinud 8. märtsil 1985 Helsingis) on Soome poliitik, 6. juunist 2019 kuni 19. novembrini 2021 Soome siseminister (Antti Rinne valitsuses ja Sanna Marini valitsuses). 2019. aastal valiti Ohisalo Eduskunna liikmeks. Ohisalo oli 15. juunist 2019 kuni 10. juunini 2023 Rohelise Liidu esimees. "Maria Ohisalo".
Mubarak Wakaso

Mubarak Wakaso (sündinud 25. juulil 1990 Tamales) on Ghana jalgpallur, kes mängib poolkaitsjana Hiina kõrgliiga klubis Shenzhen ja Ghana jalgpallikoondises. Ta alustas klubikarjääri 2007. aastal Ghana klubis Ashanti Gold. 2008. aastal liitus ta Hispaania esiliiga klubiga Elche. Klubikarjääri jooksul ta on ta mänginud veel Hispaania kõrgliiga klubides Villarreal, Espanyol, Las Palmas, Granada ja Deportivo Alavés, Venemaa kõrgliiga klubis Kaasani Rubin, Šotimaa kõrgliiga klubis Celtic, Kreeka kõrgliiga klubis Panathinaikόses ning Hiina kõrgliiga klubides Jiangsu Suning ja Shenzhen. Ghana jalgpallikoondises tegi ta debüüdi 13. oktoobril 2012 Aafrika rahvaste karikavõistluste valikmängus Malawi vastu. Koondisekarjääri esimese värava lõi ta kuu aega hiljem sõprusmängus Roheneemesaarte vastu. Ta on kuulunud Ghana koondisse 2014. aasta maailmameistrivõistlustel ning alates 2013. aastast viitel Aafrika rahvaste karikavõistlustel. 2013. aasta Aafrika rahvaste karikavõistlustel lõi ta neli väravat, millega oli Nigeeria mängija Emmanuel Emenike kõrval turniiri suurim väravakütt. 2017. aasta Aafrika rahvaste karikavõistlustel valiti Wakaso turniiri sümboolsesse koosseisu. Tema noorem vend Alhassan Wakaso on samuti jalgpallur. Celtic Scottish Premiership: 2014–15 Scottish League Cup: 2014–15 Jiangsu Suning Chinese Super League: 2020  Mubarak Wakaso – pildid, videod ja helifailid Wikimedia Commonsis
Manhattani pööripäev

Manhattani pööripäev (inglise keeles Manhattanhenge) on nähtus, mil päike loojub või tõuseb joonduvalt üle Manhattani saare loode-kagusuunaliste rõhtsirgete tänavate, mis kulgevad Hudsoni jõe ja East Riveri või Harlem Riveri vahel. Päikeseloojang toimub igal aastal ajavahemikul 28. mai kuni 13. juuli. Päikesetõus toimub igal aastal ajavahemikul 5. detsember kuni 8. jaanuar. 14th Street 23rd Street 34th Street 42nd Street 57th Street Midtown Manhattan Kanjontänav Pööripäev
Messier 84

Messier 84 (ka M84 ja NGC 4374) on elliptiline või läätsgalaktika, mis asub Neitsi tähtkujus. Galaktika avastas 18. märtsil 1781 Prantsuse astronoom Charles Messier, kes lisas selle oma kataloogi. Samal ööl avastas Messier veel seitse galaktikat. M84 asub Neitsi galaktikaparve keskosa lähedal, Maast umbes 60 miljoni valgusaasta kaugusel. Galaktika diameeter on 110 000 valgusaastat. Messier 84 tähesuurus on 8,4 ja see sisaldab üle 400 miljardi tähe. "Messier 84". Messier SEDS. Vaadatud 29. juuni 2019. "Messier 84". Messier Objects. Vaadatud 29. juuni 2019.
Messier 85

Messier 85 (ka M85 ja NGC 4382) on elliptiline- või läätsgalaktika, mis asub Berenike Juuste tähtkujus. Galaktika avastas 4. märtsil 1781 Prantsuse astronoom Pierre Méchain, kes teatas avastusest Charles Messierile. Messier vaatles seda sama aasta 18. märtsil ja lisas selle oma kataloogi. M85 asub Maast 60 miljoni valgusaasta kaugusel ja selle diameeter on 125 000 valgusaastat. Galaktika tähesuurus on 10 ja see sisaldab üle 400 miljardi tähe. "Messier 85". Messier SEDS. Vaadatud 29. juuni 2019. "Messier 85". Messier 85. Vaadatud 29. juuni 2019.
Opaje keel

Opaje keel on Brasiilias Mato Grosso do Suli osariigis kõneldav peaaegu väljasurnud keel, millel kindlaid sugulaskeeli ei ole, kuid seda liigitatakse makrožee-bororo hõimkonda. Kõnelejate arv oli 2012. aastal 12. https://www.ethnologue.com/19/language/opy/ http://linguistics.berkeley.edu/~saphon/en/inv/Ofaye.html
Kwadwo Asamoah

Kwadwo Asamoah (sündinud 9. detsembril 1988 Accras) on Ghana jalgpallur, kes mängib poolkaitsja või vasakkaitsjana Itaalia kõrgliiga klubis Cagliari ja Ghana jalgpallikoondises. Ta on mänginud kogu profikarjääri Itaalia kõrgliigas. Itaalia kõrgliigas debüteeris ta 2008. aastal Udinese meeskonnas. Aastatel 2012–2018 mängis ta Juventuses, kellega tuli kõigil kuuel hooajal Itaalia meistriks. Hooajal 2013–14 valiti Asamoah Itaalia kõrgliiga hooaja sümboolsesse koosseisu. 2018. aasta juulis sõlmis ta lepingu Milano Interiga. Ghana jalgpallikoondises tegi Asamoah debüüdi 2008. aastal. Koondisekarjääri esimese värava lõi ta 7. juunil 2009 MM-i valikmängus Mali vastu. Ta on kuulunud Ghana koondisse 2010. ja 2014. aasta maailmameistrivõistlustel ning alates 2008. aastast viitel Aafrika rahvaste karikavõistlustel. 2010. aastal valiti ta Aafrika jalgpalli aasta tulevikutalendiks ning aastatel 2012 ja 2013 Ghana aasta jalgpalluriks. Juventus Serie A: 2012–13, 2013–14, 2014–15, 2015–16, 2016–17, 2017–18 Coppa Italia: 2014–15, 2015–16, 2016–17, 2017–18 Supercoppa Italiana: 2012, 2013, 2015  Kwadwo Asamoah – pildid, videod ja helifailid Wikimedia Commonsis
Harlem River

Harlem River on Hudsoni jõelt lähtuv suhteliselt kitsas suudmeväin, mis kooldub ümber Manhattani saare kirderanna ja suubub East Riveri suudmelahte. Suudmeväin asub New Yorgi linnaosade Manhattani ja Bronxi vahel, eraldades saare maismaast. Hudsoni jõgi East River
Messier 86

Messier 86 (ka M86 ja NGC 4406) on elliptiline või läätsgalaktika, mis asub Neitsi tähtkujus. Galaktika avastas 18. märtsil 1781 Prantsuse astronoom Charles Messier. Messier 86 asub Maast 52 miljoni valgusaasta kaugusel ja selle diameeter on 135 000 valgusaastat. Galaktika tähesuurus on 9,8 ja see sisaldab üle 400 miljardi tähe. "Messier 86". Messier SEDS. Vaadatud 30. juuni 2019. "Messier 86". Messier Objects. Vaadatud 30. juuni 2019.
Messier 88

Messier 88 (ka M88 ja NGC 4501) on spiraalgalaktika, mis asub Berenike Juuste tähtkujus. Galaktika avastas 18. märtsil 1781 Prantsuse astronoom Charles Messier, kes pidas seda tähtedeta udukoguks. 1850. aastal tuvastas William Parsons galaktikal spiraalse struktuuri ja see oli üks esimesi galaktikaid, millel see avastati. Messier 88 asub Neitsi galaktikaparves, Maast 47 miljoni valgusaasta kaugusel ja selle diameeter on 105 000 valgusaastat. Galaktika tähesuurus on 10,4 ja see sisaldab üle 400 miljardi tähe. "Messier 88". Messier SEDS. Vaadatud 30. juuni 2019. "Messier 88". Messier Objects. Vaadatud 30. juuni 2019.
Messier 89

Messier 89 (ka M89 ja NGC 4552) on elliptiline galaktika, mis asub Neitsi tähtkujus. Galaktika avastas 18. märtsil 1781 Prantsuse astronoom Charles Messier, kes lisas selle oma kataloogi. Messier 89 asub Maast 50 miljoni valgusaasta kaugusel ja selle diameeter on 80 000 valgusaastat. Galaktika tähesuurus on 10,73 ja see sisaldab üle 100 miljardi tähe. "Messier 89". Messier SEDS. Vaadatud 30. juuni 2019. "Messier 89". Messier Objects. Vaadatud 30. juuni 2019.
Messier 90

Messier 90 (ka M90 ja NGC 4569) on spiraalgalaktika, mis asub Neitsi tähtkujus. Galaktika avastas 18. märtsil 1781 Prantsuse astronoom Charles Messier. Galaktika asub Neitsi galaktikaparves, Maast 58,7 miljoni valgusaasta kaugusel ja selle diameeter on 195 000 valgusaastat. Galaktika tähesuurus on 10,26 ning see sisaldab üle tuhande kerasparve ja üle triljoni tähe. "Messier 90". Messier SEDS. Vaadatud 30. juuni 2019. "Messier 90". Messier Objects. Vaadatud 30. juuni 2019.